proxectonos/corpus_dominio_legal_administrativo_tmp huggingface dataset:
26/02/2014 | Administración LocalMunicipal
Cambre
Creación do rexistro auxiliar de saída de documentación correspondente aos servizos de Urbanismo

Esta Alcaldía, con data do día 14 de febreiro de 2014, ditou a Resolución que se transcribe a continuación: “Vista a proposta do concelleiro delegado da área de Réxime Interior, Patrimonio e Contratación de data do día 13 de febreiro do ano que andamos, respecto á creación dun rexistro auxiliar para a saída da documentación correspondente aos servizos de urbanismo dentro da implantación da plataforma administración electrónica AL-SIGM seguindo o plan de actividades e propostas de actuación tratadas nas reunións do Comité de Seguimento, encargado de supervisar o desenvolvemento dos traballos de datas 28 de xaneiro de 2014 e 12 de febreiro de 2014. En uso das atribucións que me confire o artigo 21.1. a) da Lei 7/85, de 2 de abril, reguladora das bases do réxime local, resolvo: Primeiro: Crear dentro da área de Urbanismo e Réxime Interior, o Rexistro auxiliar para a saída da documentación correspondente aos servizos de Urbanismo, situado na planta baixa da Casa do Concello, oficinas de Urbanismo, rúa Adro, número 1, Cambre. Segundo: A realización dos asentos de saída levarase a cabo polos servizos xestores a partir do día 17 de febreiro de 2014. Terceiro: Notifíquese a presente resolución á concelleira delegada de Urbanismo e Medio Ambiente, ao xefe da área de Urbanismo e Réxime Interior, así como a todos os departamentos. Publíquese, para xeral coñecemento, no Boletín Oficial da Provincia, taboleiro de anuncios, así como na páxina web e nun dos xornais de maior divulgación da provincia.” O que se publica para os efectos correspondentes. Cambre, 14 de febreiro de 2014 O alcalde Manuel Rivas Caridad
26/02/2014 | Administración LocalMunicipal
Santiago de Compostela
Área de Servizos Sociais
Notificación de resolución de expediente sancionador

ANUNCIO NOTIFICACIÓN DE RESOLUCIÓN DE PROCEDEMENTO SANCIONADOR Resolución de expediente sancionador No cumprimento do preceptuado no art.59, apartado 5.º, da vixente Lei 30/92, do 26 de novembro, de réxime xurídico das administracións públicas e procedemento administrativo común, sobre notificación de resolución de imposición de sanción ó interesado intentada y no practicada, no expediente sancionador que a continuación se relaciona, por infracción da normativa vixente en materia de DA ORDENANZA DE CONVIVENCIA, RESIDUOS E LIMPEZA VIARIA DO CONCELLO DE SANTIAGO DE COMPOSTELA aprobada por acordo do Pleno da Corporación o día 28/12/2006 (BOP da Coruña do 17/02/2007) e modificada por acordo do Pleno o día 23/12/2008 (BOP da Coruña do 17/04/2009), se procede á súa práctica mediante o anuncio no Boletín Oficial da Provincia e no taboleiro de edictos dos concellos de residencia, informándolles que a resolución é firme en vía administrativa e contra esta resolución poderá interpor recurso contencioso-administrativo ante o Xulgado do Contencioso-Administrativo de Santiago de Compostela, no prazo de dous meses, contados a partires dio día seguinte da publicación da presente resolución, artigos 8 e 46 da Lei 29/1998, do 13 de xullo, reguladora da xurisdición contencioso-administrativa. Así mesmo, e con carácter previo á interposición do recurso contencioso-administrativo poderá interpor, con carácter potestativo, recurso de reposición ante o propio órgano que ditou o acordo no prazo dun mes, en cuxo caso o prazo para a presentación do recurso contencioso-administrativo empezará a contarse desde a notificación da resolución desestimatoria, si fora expresa, o despois da súa desestimación tácita, que se producirá si no prazo dun mes non se resolve o recurso de reposición interposto (Lei 4/1999, do 13 de xaneiro, pola que se modifica a Lei 30/1992, de réxime xurídico das administracións públicas e procedemento administrativo común. Igualmente advírteselles a posibilidade de interpor calquera outro recurso que estime pertinente O que se publica para coñecemento do interesado Santiago de Compostela, 18 de febreiro de 2014 O vicesecretario ESTEFAN PALENCIAS AMBLER. A xefa de servizo da área de Benestar Social DEC 03/01/12 Philip John Carmen Victoria Cano Cortes Concejo
26/02/2014 | Administración LocalMunicipal
Santiago de Compostela
Área de Servizos Sociais
Notificación de incoación de expedientes sancionadores

ANUNCIO NOTIFICACIÓNS DE INCOACIÓNS DE PROCEDEMENTOS SANCIONADORES Iniciacións de expedientes sancionadores Ao non ser posible a práctica das notificacións da incoacións dos procedementos sancionadores ós interesados que mais abaixo se indican, por causas non imputables a esta Administración, de conformidade co disposto nos artigos 59 e 61 da vixente Lei 30/92, do 26 de novembro de réxime xurídico das administracións públicas e procedemento administrativo común, se pon de manifesto que os expedientes dos interesados atópanse a súa disposición na Concellería de Familia, Educación, Muller e Igualdade, Benestar Social e Maiores do Concello para o coñecemento do contido íntegro do mencionado acto e constancia de tal coñecemento, sinalando a este efecto un prazo de 15 días, computado a partir do seguinte ao da publicación deste anuncio no BOP para alegar canto consideren conveniente e propoñer as probas que estimen oportunas, e significándolles que transcorrido o mesmo, a notificación entenderase producida a todos os efectos legais. No caso de non formular alegacións, a iniciación do expediente será considerada proposta de resolución, de acordo co art.13.2 do RD 1398/1993, do 4 de agosto, cos efectos previstos nos artigos 18 e 19 do citado RD. O que se publica para coñecemento dos interesados. Santiago de Compostela, 18 de febreiro de 2014. O vicesecretario P. D. a xefa de servizo da Área de Benestar Social Decreto da Alcaldía 03/01/2012 M.ª Mitchel Moulay Ahmed Galeote Spataro
26/02/2014 | Administración LocalMunicipal
Ferrol
Facenda e Patrimonio
Edito padrón postos do mercado xaneiro 2014

O día 17/02/2014 aprobouse por decreto da Alcaldía o Padrón municipal correspondente á taxa por explotación dos postos nos mercados municipais da Magdalena, Recimil e Caranza correspondente ó mes de xaneiro do exercicio 2014. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, O alcalde Asdo.: José Manuel Varela Rey
26/02/2014 | Administración LocalMunicipal
Oleiros
Secretaría Xeral
Anuncio da incidencia 142 do padrón municipal de habitantes

Por delegación de funcións a 1ª Teniente do Alcalde delegada de Interior, Dona Magdalena Joanna Bouhtala Alcazo, acordou notificar a solicitude de baixa de oficio das seguintes persoas con incidencia 141, 142 e 143 dos seguintes ficheiros: JOSE FILIBERTO CHEMA SOLANELLAS (I.142 F.813) E non sendo posible efectuar a notificación persoalmente, por descoñecerse o actual enderezo das persoas indicadas publícase a seguinte ALBERTO MURILLO JIMENEZ (I.142 F.813) Que tendo en conta que o artigo 54 do Regulamento de Poboación e Demarcación Territorial das Entidades Locais, na súa nova redacción, dada polo Real Decreto 2612/1996, de 20 de decembro, no que se establece que toda persoa que viva en España está obligada a inscribirse no padrón do concello no que reside habitualmente e que quen viva en varios concellos deberá inscribirse únicamente no que habite durante máis tempo ó ano. Polo tanto, segundo se establece no apartado II, punto C.2 da Resolución do 9 de abril do 1997 da Subsecretaría do Ministerio da Presidencia, concédese un prazo de QUINCE DÍAS a contar desde o seguinte á data de publicación deste anuncio para que, os interesados poidan manifestar por escrito, se están ou non dacordo co expediente que se tramita, podendo aportar os documentos e xustificacións que estime pertinentes, ó obxecto de acreditar a súa residencia. O que se notifica, para xeral coñecemento e ós efectos de continuar a tramitación dos expedientes de baixa, en Oleiros, o 10 de FEBREIRO do dous mil trece. O alcalde Por delegación de sinatura Magdalena Joanna Bouhtala Alcazo
26/02/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.29554. Benigno Sánchez López - Concello de Sobrado

De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 13 de febreiro de 2014 e como resultado do expediente incoado ó efecto, outorgóuselle a Benigno Sánchez López, unha concesión de 3.942 m 3 anuais de auga procedente dun regato, no lugar de Castro do Seixo, na parroquia de Codesoso (San Miguel), no concello de Sobrado (A Coruña), con destino a uso gandeiro. Número Expte.: DH. A15.29554 Santiago de Compostela, 14 de febreiro de 2014 A xefa do Servizo de Tramitación Técnico-Administrativa do Dominio Público Hidráulico Antonio Narciso Marianov De San Martin
26/02/2014 | Administración LocalMunicipal
Carral
Procedemento contencioso-administrativo ordinario 288/2013-IN. Emprazamento de interesados

Con rexistro de entrada neste Concello do 23 de xaneiro de 2014, número de entrada 240, recibiuse oficio do Tribunal Superior de Xustiza de Galicia (Contencioso/Administrativo, Sección 1) no que se anuncia a interposición dun recurso contencioso-administrativo contra a aprobación definitiva da relación de postos de traballo do Concello de Carral, realizada mediante acordo plenario do 20 de setembro de 2013. Os datos relativos ao recurso, recurrente e expediente administrativo ao que se refire son os seguintes:  Procedemento: procedemento ordinario 288/2013-IN.  Recurrentes: Clara Angelica Saugar Sevilla, Yuzhu Uribe Etxeberria Reijas e Leixuri Jose Fermin Noguerol Lecue.  Administración demandada: Concello de Carral.  Acto recurrido: acordo adoptado na sesión extraordinaria n.º 5/2013 do Pleno do 20 de setembro de 2013, punto 4 da orde do día, polo que se aprobou definitivamente a relación de postos de traballo do Concello de Carral así como contra a desestimación das alegacións presentadas polas recurrentes á aprobación inical da relación de postos de traballo. En cumprimento do artigo 49 da Lei 29/1998, do 13 de xullo, reguladora da xurisdición contencioso-administrativa, a publicación deste anuncio servirá de emprazamento a todas aquelas persoas que poidan aparecer como interesadas no procedemento enriba relacionado, emprazándoas para que poidan persoarse como demandados no prazo de nove días. A ALCALDESA EN FUNCIÓNS (Por substitución do señor alcalde por ausencia mediante Decreto 46/2014, do 17 de febreiro) Guillermo Gustavo Mahon Tutunaru
26/02/2014 | Administración LocalMunicipal
Dumbría
Información pública sobre actividade sometida a avaliación de incidencia ambiental

Téndose solicitado desta Alcaldía, por Megan Elizabeth Victor Octavio Sanquirce Masquefa, licenza municipal para acondicionamento de local para destinalo a taller de reparación de maquinaria agrícola no lugar de Buxán, cumprindo o disposto no apartado 3.° do artigo 8 do Decreto 133/2008, do 12 de xuño, polo que se regula a avaliación da incidencia ambiental, sométese a información pública por prazo de vinte días hábiles, contados a partir do seguinte ó da última publicación deste anuncio no Boletín Oficial da Provincia ou no Diario Oficial de Galicia, co fin de que os afectados pola actividade que se pretende instalar poidan examinalo e formular por escrito as alegacións ou reclamacións que estimen oportunas nas oficinas deste Concello. Dumbría, 19 de febreiro de 2014. O ALCALDE, José Manuel Pequeño Castro
26/02/2014 | Administración LocalMunicipal
Pontedeume
Emprazamento as persoas interesdas procedimiento abreviado 240/2013

Decreto da Alcaldía nº 65 de data 20 de febreiro de 2014, polo que se resolve emprazar as persoas interesadas no recurso contencioso - administrativo (procedemento abreviado 0000240/2013), interposto por AQUAGEST, PROMOCION TECNICA Y FINANCIERA DE ABASTECIMIENTO DE AGUA, S. A. contra a desestimación por silencio administrativo ante reclamación de cantidade por parte de AQUAGEST por servicios prestados na xestión do servicio municipal de abastecimiento de auga potable. O Xulgado Contencioso-Administrativo nº 4 da Coruña remitiu ao Concello de Pontedeume(R. E. n º 472 de data 22/01/2014) un oficio polo que lle ordenaba que se remitise o expediente administrativo e que efectuase o emprazamento para que poidan comparecer como demandados cantas persoas aparezan como interesadas no procedemento abreviado 0000240/2013 correspondente ao recurso contencioso-administrativo interposto por AQUAGEST, PROMOCION TECNICA Y FINANCIERA DE ABASTECIMIENTO DE AGUA, S. A., e polo que se desestima a reclamación de contra a desestimación por silencio administrativo ante reclamación de cantidade por parte de AQUAGEST por servicios prestados na xestión do servicio municipal de abastecimiento de auga potable. En consecuencia, esta Alcaldía acordou na data 20/02/2014, de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo ao Xulgado, o que se notifica para xeral coñecemento de todas as persoas interesadas no procedemento, do que a celebración da vista ven sinalada para o día 11 de marzo de 2014, ás 10:15 horas, e se emprazan para que poidan comparecer como parte no prazo de 9 (nove) días, contados desde o seguinte ao da publicación desta resolución no Boletín Oficial da Provincia; e facéndolle saber que de comparecer fóra do indicado prazo teráselle por parte para os trámites non precluidos, e que de non comparecer oportunamente continuará a tramitación do procedemento sen a obriga de practicarlle ningunha notificación (artigos 49 e 50 da Lei 29/1998, de 13 de xullo, reguladora da xurisdición contenciosoadministrativa). Pontedeume, 21 de febreiro de 2014, O alcalde, Gabriel Torrente Piñeiro
26/02/2014 | Administración LocalMunicipal
Carral
Substitución do señor alcalde pola señora 1ª tenente de alcalde por ausencia (18 a 21 de febreiro de 2014) Substitución do señor alcalde pola señora 1ª tenente de alcalde por ausencia (18 a 21 de febreiro de 2014)

Na data de hoxe esta Alcaldía ditou o decreto 46/2014, segundo o cal, debendo ausentarme do meu posto por motivos persoais entre os días 18 e 21 de febreiro de 2014, ambos incluídos e, segundo o establecido nos artigos 23.3 da Lei 7/1985, de 2 de abril, reguladora das bases do réxime local, e 47 do Real Decreto 2568/1986, de 28 de novembro, polo que se aproba o regulamento de organización, funcionamento e réxime xurídico das entidades locais, 1.-Que me substitúa en todas as miñas funcións durante tales días a Dimitru Rosa Purificacion Nos Meaza, Dª Florinda Duarte Gerpe.2.-A substitución no exercicio das miñas atribucións producirá efectos dende o día 18 de febreiro de 2014, sen prexuízo da preceptiva publicación deste decreto no Boletín Oficial da Provincia. Carral, 17 de febreiro de 2014 O ALCALDE José Luis Fernández Mouriño
26/02/2014 | Administración LocalMunicipal
Melide
Licenza apertura establecemento

Solicitada neste Concello, por D. ALAN BRIAN FOSTER ANCHIA autorización para a apertura dun establecemento para CAMBIO DE LICENZA DE CERVEXERÍA A CAFETERÍA sita na rúa Galicia, nº7, deste termo municipal, faise público que o expediente está exposto durante dez días, co obxecto de que poidan presentarse as reclamacións que se consideren oportunas. Melide, 18 de febreiro de 2014 A ALCALDESA, Mª. Ángeles Vázquez Mejuto
26/02/2014 | Administración LocalMunicipal
Carral
Aprobación, exposición pública e posta ao cobramento de padrón auga-sumidoiros-depuración 2.º trimestre 2013

D.ª FLORINDA DUARTE GERPE, alcaldesa en funcións (por substitución do señor alcalde por ausencia, mediante Decreto 46/2014, do 17 de febreiro) do Moi Leal e Excelentísimo Concello de Carral, á vista das competencias atribuídas pola lexislación sobre réxime local, Tendo en conta que o servizo de augas e sumidoiro está delegado na empresa Municipal de Augas da Coruña, S. A. (EMALCSA) por convenio asinado o 3 de marzo de 2005, prorrogado automáticamente, Tendo en conta a necesidade de prestar aprobación ó padrón auga-sumidoiros-depuración do segundo trimestre de 2013 (abril, maio, xuño). Logo de ver a necesidade de expor ao público o padrón municipal de auga-sumidoiros do segundo trimestre de 2013. Mediante o meu Decreto 47/2014, do 18 de febreiro de 2014 RESOLVÍN 1.–Aprobar o padrón de auga-sumidoiros do segundo trimestre de 2013 (abril, maio, xuño) co seguinte resumo: 2.–Expoñer ao público o devandito padrón, trala publicación dun anuncio no Boletín Oficial da Provincia da Coruña, nas dependencias municipais, nas oficinas de EMALCSA en Carral (Costa do Pincho, 40-42) e na Coruña (rúa Manuel Murguía, s/n, Casa da Auga). As persoas interesadas poderán examinar as liquidacións e presentar reclamacións durante un período de quince días naturais, contados a partir da data de inicio do cobramento da referida taxa, nas dependencias sinaladas e no teléfono de atención ao cliente (981242322). 3.–Dispoñer o cobramento das cotas derivadas do devandito padrón por un período voluntario de 2 meses, que comezará o día 1 de marzo de 2014 e abranguerá até o 2 de maio de 2014 (ambos incluídos), coas seguintes modalidades:  O sistema de domiciliación bancaria, segundo os datos facilitados polos suxeitos pasivos que obran nesta Administración e que foron entregados a EMALCSA, S. A. Por razóns de eficacia administrativa e co fin de evitarlles desprazamentos e esperas innecesarias ás persoas contribuíntes, este sistema será considerado coma preferente. Os recibos domiciliados serán remitidos ás correspondentes contas bancarias a partires do día 1 de marzo de 2014. – Nas dependencias de EMALCSA en Carral ou na Coruña ou no número de conta que EMALCSA habilitou ao efecto: NOVAGALICIABANCO IBAN ES63 2080 0002 6130 4000 1747. A recadación en período voluntario terá lugar entre o 1 de marzo de 2014 e o 2 de maio de 2014, ambos incluídos, comezando a partir desta data a recadación en período executivo. Para os efectos de lograr unha maior eficacia na prestación destes servizos prégase a todas as persoas usuarias que, en caso de detectaren algunha anomalía ou erro nos seus datos identificativos de titularidade, enderezo ou conta corrente, se poñan en contacto con EMALCSA a fin de que se poida proceder á rectificación dela.3.–Comunicar este decreto a EMALCSA. Carral, 18 de febreiro de 2014. A ALCALDESA EN FUNCIÓNS Clara Raquel Sutil Fogarasi
26/02/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 11 de febreiro de 2014, da Xefatura Territorial da Coruña, pola que se autoriza administrativamente e se aproba o proxecto de execución dunha instalación eléctrica no Concello de Boimorto (expediente IN407A 172/2012) Resolución do 11 de febreiro de 2014, da Xefatura Territorial da Coruña, pola que se autoriza administrativamente e se aproba o proxecto de execución dunha instalación eléctrica no Concello de Boimorto (expediente IN407A 172/2012)

Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Domicilio social: avda. de Arteixo, 171, 15007 – A Coruña. Denominación ampliación de potencia C. T. A Cabrita. Situación: Concello de Boimorto. Centro de transformación intemperie A Cabrita, cunha potencia de 160 kVA e relación de transformación de 15.000/400-230 V. Cumpridos os trámites ordenados na Lei 54/1997, do 27 de novembro (BOE nº 285), do sector eléctrico, e no título VII, capítulo II do Real decreto 1955/2000, do 1 de decembro (BOE nº 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta xefatura territorial resolve: Autorizar e aprobar o proxecto de execución da dita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e o medio ambiente. A instalación executarase nun prazo non superior a un ano, contado a partir do día seguinte á data de publicación ou notificación desta resolución. Contra esta resolución, que non é definitiva en vía administrativa, cabe interpor recurso de alzada ante o conselleiro de Economía e Industria no prazo dun mes contado a partir do día seguinte ao da súa notificación ou publicación nos termos establecidos nos artigos 107, 110, 114 e 115 da lei 30/1992, do 26 de novembro, de réxime xurídico das administracións públicas e do procedemento administrativo común (modificada pola lei 4/1999, do 13 de xaneiro), sen prexuízo de que os interesados poidan interpor calquera outro recurso que se considere pertinente. A Coruña, 11 de febreiro de 2014 Susana Vázquez Romero Xefa territorial da Coruña
18/02/2014 | Administración LocalMunicipal
Cerdido
Padróns fiscais de auga e lixo 2014

O Concello de Cerdido anuncia a exposición ó público do padrón fiscal da taxa polo servizo de abastecemento de auga e do padrón fiscal da taxa polo servizo de recollida de lixo correspondentes ó exercicio 2014, coa finalidade de que as persoas e entidades interesadas poidan presenta-las reclamacións que xulguen oportunas no prazo de trinta días dende a publicación deste anuncio no Boletín Oficial da Provincia. A lista de contribuíntes está a disposición do público nas oficinas municipais. Cerdido, 10 de xaneiro de 2014 A Alcaldesa, Ana Rodríguez Montero
18/02/2014 | Administración LocalMunicipal
Mesía
Aprobación provisional da modificación da Ordenanza fiscal reguladora do IBI

O Pleno do Concello de Mesía, en sesión celebrada o día 7 de febreiro de 2014, acordou a aprobación provisional da modificación da Ordenanza fiscal reguladora do imposto sobre bens inmobles. O que se fai público durante un prazo de trinta días hábiles, contados dende o día seguinte ó da publicación deste edicto no Boletín Oficial da Provincia, a fin de que polos interesados poida examinarse o expediente e presentar as reclamacións ou alegacións que estimen oportunas, de conformidade co disposto no artigo 17 do Real decreto lexislativo 2/2004, que aproba o texto refundido da Lei reguladora das facendas locais. De non presentarse reclamacións, o acordo de aprobación elevarase automaticamente a definitivo. Mesía, 10 de febreiro de 2014. O alcalde Mariano Iglesias Castro
18/02/2014 | Administración LocalMunicipal
Noia
Secretaría
Edicto Cdad. Propietarios do Edificio San Marcos II - Noia

Intentada a notificación persoal, esta non se puido practicar por ser AUSENTE no domicilio que consta no expediente, polo que se procede, de conformidade co previsto nos artigos 59.5 e 61 da Lei 30/1992, de 26 de novembro, de réxime xurídico das administracións públicas e procedemento administrativo común, á publicación do presente anuncio, co fin de notificarlle ao interesado que con data 14 de outubro de 2013 a concelleira delegada de obras e servizos do Concello de Noia ditou a Resolución Número 3535, pola que se procede a aprobación das taxas en concepto de prestación de servizo de instalación de contador para o inmoble isto na Rúa Irmans Labarta, núm.15 (comunidade). Tendo en conta que, en atención ao previsto no referido artigo 61 da Lei 30/1992, o acto non se publica na súa integridade, fáiselle saber ao interesado que o texto íntegro da resolución que se notifica así como o expediente se atopa á súa disposición nas dependencias da Secretaría Xeral da Casa do Concello situada na rúa Rosalía de Castro, 02 de Noia. Noia, 10 de febrero de 2014 O alcalde, Asdo. Rafael García Guerrero.
18/02/2014 | Administración LocalMunicipal
Santiago de Compostela
Área de Servizos Sociais
Notificación da incoación dun expediente sancionador

ANUNCIO NOTIFICACIÓN INCOACIÓN PROCEDEMENTO SANCIONADORE Iniciación de expediente sancionador Ao non ser posible a práctica da notificación da incoación do procedemento sancionador ó interesado que mais abaixo se indica, por causas non imputables a esta Administración, de conformidade co disposto nos artigos 59 e 61 da vixente Lei 30/92, do 26 de novembro, de réxime xurídico das administracións públicas e procedemento administrativo común, se pon de manifesto que o expediente do interesado atópase a súa disposición na Concellería de Familia, Educación, Muller e Igualdade, Benestar Social e Maiores do Concello para o coñecemento do contido íntegro do mencionado acto e constancia de tal coñecemento, sinalando a este efecto un prazo de 15 días, computado a partir do seguinte ao da publicación deste anuncio no BOP para alegar canto consideren conveniente e propoñer as probas que estimen oportunas, e significándolles que transcorrido o mesmo, a notificación entenderase producida a todos os efectos legais. No caso de non formular alegacións, a iniciación do expediente será considerada proposta de resolución, de acordo co art.13.2 do RD 1398/1993, do 4 de agosto, cos efectos previstos nos artigos 18 e 19 do citado RD. O que se publica para coñecemento do interesado. Santiago de Compostela, 10 de febreiro de 2014. O vicesecretario P. D. a xefa de servizo da Área de Benestar Social Decreto da Alcaldía 03/01/2012 M.ª Maria Lluisa Leidy Lorena Giraudo Fallows
18/02/2014 | Administración LocalMunicipal
Sada
Servizo de Urbanismo
Cédula pola que se notifica a conclusión do procedemento sancionador referencia “PS-17/13”

Con data 8 de novembro de 2013 foi ditado o decreto da Alcaldía núm.1749, polo que se declaraba concluído o expediente sancionador en materia de disciplina urbanística referencia “PS-17/13”, e se impoñía unha sanción de 6.740.-€.- Ao non poder realizar a notificación persoal desta resolución, mediante esta cédula, e ao amparo do disposto no artigo 59.5º da Lei 30/1992, de réxime xurídico das administración públicas e do procedemento administrativo común (LRXPAC), notifícaselle ao interesado que consta no anexo, a devandita resolución, tendo en conta que, en atención ao previsto no artigo 61 da Lei 30/1992, o acto non se publica na súa integridade, puidendo comparecer no Servizo de Urbanismo deste concello, situado na Avda. do Porto nº 24, Sada, para os efectos de recibir o contido íntegro do dito acto administrativo.- Materia: infracción urbanística.- Responsable: “Ininfer, S. L.” en cualidade de promotor das obras (artigo 219.1 da Lei 9/2002, do 30 de decembro, de ordenación urbanística e protección do medio rural de Galicia).- Infracción urbanística: obras executadas sen licenza previa nunha construción auxiliar no lugar de Trasín-Mondego (aumento de volume).- Sanción imposta: 6.740.-euros (artigos 217.3. a e 220.1. b da Lei 9/2002, do 30 de decembro, de ordenación urbanística e protección do medio rural de Galicia).- Contra o dito acto, ao por fin á vía administrativa, poderá Vde. interpoñer recurso de reposición perante a Alcadía no prazo dun mes, ou ben recurso contencioso-administrativo ante o Xulgado do Contencioso-Administrativo da Coruña, no prazo de dous meses, computándose ambos os dous prazos, dende o día seguinte á publicación deste anuncio. Non obstante poderán interpor calquera outro que estimen pertinente. Sada, 10 de febreiro de 2014 O ALCALDE Ernesto Anido Varela
18/02/2014 | Administración LocalMunicipal
Ames
Aprobación inicial do Regulamento do servizo municipal de abastecemento de auga potable, saneamento e depuración do Concello de Ames

En sesión plenaria de 30 de xaneiro de 2014 prestouse aprobación inicial ao Regulamento do servizo municipal de abastecemento de auga potable, saneamento e depuración do Concello de Ames Mediante o presente anuncio dito acordo de aprobación inicial sométese a exposición pública por prazo de 30 días hábiles a efectos de exame e reclamacións. Para o suposto de non presentarse reclamacións, o acordo de aprobación inicial quedará elevado a definitivo de forma automática. Ames, 4 de febreiro de 2014 O alcalde Santiago V. Amor Barreiro
18/02/2014 | Administración LocalMunicipal
Ames
Aprobación liquidacións servizo “Música e Movemento” e “Instrumento e Linguaxe Musical” febreiro 2014

Por acordo da Xunta de Goberno Local, de data 06/02/2014, aprobáronse as liquidacións correspondentes a: Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004 de 5 de marzo polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: - Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. - Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. - Calquera outro recurso que as persoas interesadas consideren oportuno. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, para o Concello de Ames, será do día 7 de febreiro de 2014 ao 7 de abril de 2014, ámbolos dous inclusive. Lugar de ingreso: En calquera oficina das entidades bancarias colaboradoras, empregando os instrumentos de ingreso (recibos), que se enviarán o domicilio declarado do contribuínte por correo ordinario. No caso de perda do devandito instrumento, o obrigado ao pagamento poderá ata o día 04/04/2014 obter un duplicado nas Oficinas de Recadación do Concello de Ames sitas en: Bertamiráns: Ru/ Ameneiral nº 18 Bx Tfno.981 88 30 02 Milladoiro: Ru/ de Abaixo nº 10 Bx (luns e mércores de 9:00 a 14:00) OFICINA VIRTUAL: http://www.concellodeames.orgOs contribuíntes que non tivesen recibidos nos seus domicilios os instrumento de ingreso disporán do mesmo prazo, para solicitalo na oficina indicada, e efectuar o pagamento nas entidades bancarias, posto que a non recepción non exonera da obriga do pagamento, e non impide a utilización da vía de constrinximento. Días de ingreso: días hábiles, no horario de caixa establecido polas entidades colaboradoras referidas para o pagamento dos recibos non domiciliados. O vencemento do prazo en período voluntario, sen ter sido satisfeita a débeda, determinará o comezo do procedemento de constrinximento, o devengo do recargo e desmais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Ames, 6 de febreiro de 2014 O alcalde, Santiago V. Amor Barreiro
18/02/2014 | Administración LocalMunicipal
Betanzos
Anuncio aprobación definitiva ordenanzas fiscais 2014

Elevado a definitivo o acordo provisional de modificación de ordenanzas fiscais para o exercicio 2014 adoptado por acordó plenario de 26 de novembro de 2013 e dezanove de decembro de 2013, procédese a publicación íntegra das modificacións. Artigo 3º.- Bonificacións As actividades ata 250 m2 no casco histórico serán bonificadas co 90% sobre a tarifa xeral. As actividades ata 250 m2 no resto do municipio serán bonificadas co 60% sobre a tarifa xeral. A transmisión de licencias no casco histórico serán bonificadas co 90% sobre a tarifa de transmisións. A transmisión de licencias no resto do municipio serán bonificadas co 60% sobre a tarifa de transmisións. Artigo 5. Bonificacións Bonificación del 60% da cota tributaria no caso de actuacións no casco histórico. Artigo 6º.- Tarifas Artigo 6: Cota tributaria 1. As cotas tributarias determínanse en función do número de efectivos, tanto personais como materiais, que se empreguen na prestación do servizo, e o tempo invertido, conforme ás seguintes tarifas: Por cada policía, funcionario ou empregado municipal desprazado, por hora ou fracción: 38,64 € Por cada vehículo municipal usado, por hora ou fracción: 8,10 € Tarifa mínima: (equivalente ao custo de 3 empregados e un vehículo): 170,79 € 2. O tempo de prestación efectivo dos servizos computarase tomando como momento inicial o de saida dos efectivos dos seus respectivos acuertalamentos, e como final o da chegada a destino se é dentro do termo municipal ou da saída do transporte especial dos límites do municipio. Artigo 4º. Tarifas A contía das taxas reguladas nesta ordenanza será: Por unidade de caixeiro automático, ao ano: 248,90 € Establécese a obriga, a efectos de praticar a correspondente liquidación, de declarar ante a Administración tributaria a instalación e desistalación do caixeiro. Betanzos, 11 de febreiro de 2014 O alcalde Ramón García Vázquez
18/02/2014 | Administración LocalMunicipal
Cambre
Convocatoria para o outorgamento das autorizacións dos postos de venda ambulante na feira tradicional de Cambre

Por Resolución da concelleira delegada da Área de Economía, Facenda, Promoción Económica e Consumo do día 10 de febreiro de 2014 aprobáronse as bases da convocatoria para o outorgamento, en réxime de concorrencia, das autorizacións dos postos de venda ambulante na feira tradicional de Cambre. Consulta das bases e obtención de información: - Taboleiro de anuncios do concello. - Páxina web municipal: www.cambre.es - Axencia de Desenvolvemento Local do Concello de Cambre, sita na rúa Wenceslao Fernández Flórez, Cambre Prazo de presentación das instancias: dende o día 11 de febreiro de 2014 ata o día 3 de marzo de 2014 (ambos incluídos). Cambre, 10 de febreiro de 2014 A concelleira delegada da Área de Economía, Facenda, Promoción Económica e Consumo Marta Mª Vázquez Golpe
18/02/2014 | Administración LocalMunicipal
Santiago de Compostela
Sección Municipal de Contratación
Publicación das últimas adxudicacións e formalizacións realizadas polo Concello de Santiago de Compostela

De conformidade co disposto no artigo 154.1 do RDL 3/2011 de 14 de novembro, polo que se aproba o texto refundido da Lei de Contratos del Sector Público, faise pública a relación de contratos adxudicados e formalizados por este Concello de Santiago de Compostela. Santiago de Compostela, 7 de febreiro de 2014 O alcalde, Asdo.: D. Angel Benito Currás Fernández
18/02/2014 | Administración LocalMunicipal
Ames
Expedientes para baixa de oficio no padrón municipal de habitantes

Habendo tido coñecemento esta alcaldía de que as persoas que se relacionan a continuación non residen no domicilio no que figuran inscritos na folla padronal ou neste municipio e en base ao establecido no artigo 72 do Real decreto 2612/1996, de 20 de decembro, polo que se modifica o Regulamento de poboación e demarcación territorial das entidades locais aprobado polo real decreto 1690/1986, do 11 de xullo, comunícaselles que: - Procedeuse a incoación de oficio dos expedientes para proceder a dalos de baixa no padrón municipal de habitantes deste municipio, por non cumprir os requisitos establecidos no artigo 54 do mencionado Regulamento. - Intentada a notificación individual non se puido levar a cabo por descoñecemento do seu domicilio actual. - Faise público este anuncio e concédeselles aos interesados un prazo de dez días hábiles a contar dende o día seguinte da publicación do presente anuncio no BOP, para manifestar se están ou non de acordo coa baixa, podendo, neste último caso, alegar e presentar os documentos e xustificacións que estimen oportunas, acreditando que é neste ou noutro municipio no que residen o maior número de días ao ano. No caso de que non se efectúen alegacións, a baixa só poderá levarse a cabo transcorrido o prazo sinalado para o efecto, co informe favorable do Consello de Empadroamento. Os expedientes con toda a súa documentación poden ser consultados no Departamento de Estatística das Oficinas Xerais sitas na Praza do Concello núm.2 – Bertamiráns, de luns a venres en horario de 9:00 a 14:00 horas. Ames, 21 de xaneiro de 2014 O alcalde Santiago V. Amor Barreiro
18/02/2014 | Administración LocalMunicipal
Oza-Cesuras
Solicitude de licenza para instalar “estación base de telefonía móvil”na parcela 957 do polígono 44 en Xueiras- Trasanquelos (Oza-Cesuras)

Vodafone España, SAU, solicita neste Concello licenza municipal para instalar a actividade de “Estación base de Telefonía móvil”, na parcela 957 do polígono 44 de Catastro de Rústica deste Concello, sita no lugar de Xueiras, parroquia de Trasanquelos. En cumprimento co desposto no artigo 8 do Decreto 133/2008, DOG do 12 de xuño, polo que se regula a avaliación da incidencia ambiental, sométese a información pública por período de vinte días, co fin de que durante o mesmo - que comezará a contar dende o seguinte día hábil ao da derradeira publicación do presente anuncio - poidan examinar o expediente, na Secretaría deste Concello, as persoas que dalgún xeito se consideren afectadas pola actividade que se pretende instalar e formular por escrito as reclamacións ou observacións que se estimen oportunas. Oza-Cesuras, a 14 de xaneiro de 2014 O Presidente da Comisión Xestora, Asdo./ José Pablo González Cacheiro
18/02/2014 | Administración LocalMunicipal
Narón
Departamento de Obras e Urbanismo
Notificación por comparecencia

ANUNCIO De conformidade co disposto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, despois de intentada a notificación persoal por dúas veces, emprázase aos interesados que se sinalan no anexo para ser notificados por comparecencia. Os acordos de transmisión de titularidade de licenza de apertura dos expedientes CT-22/2013, CT-29/2013, CT-31/2013, CT-32/2013 e CT-41/2013 foron adoptados os días 13/05/2013, 14/08/2013, 30/07/2013, 9/07/2013 e 14/08/2013 respectivamente pola Alcaldía deste concello. Os actos de arquivo por caducidade dos expedientes 482/2008, 580/2008, 396/2009, AM-14/2010, AM-17/2010 e 434/2011 foron adoptados os días 15/04/2013, 16/04/2013, 17/04/2013, 5/06/2013, 5/06/2013 e 14/06/2013 respectivamente polo Concelleiro-Delegado pola Alcaldía para os asuntos de Urbanismo deste Concello. O acto de incoación da caducidade do expediente CT-43/2012 foi adoptado o 30/08/2013 polo Concelleiro-Delegado pola Alcaldía para os asuntos de Urbanismo deste Concello. As solicitudes de subsanación de defectos dos expedientes CT-9/2011, CT-46/2011 e CT-44/2013 foron realizadas en datas 15/02/2011, 26/09/2011 e 11/09/2013 respectivamente, e asinadas polo secretario xeral. A comparecencia deberá efectuarse no prazo de dez días contados dende o seguinte ao da publicación deste anuncio, perante o Departamento de Urbanismo do Concello de Narón (6.º andar), con enderezo na praza de Galicia, s/n, en horario de 8.30 a 13.30 horas, de luns a venres. Logo de transcorrer o dito prazo sen efectuarse a comparecencia, a notificación entenderase producida dende o día seguinte ao do vencemento do prazo sinalado para comparecer. Narón, 3 de outubro de 2013. O ALCALDE Asdo.: José M. Aldemar Ocarranza Grey ANEXO
18/02/2014 | Administración LocalMunicipal
Bergondo
Secretaría
Prazo escola infantil curso 2014/2015

Faise público a través do Boletín Oficial da Provincia da Coruña a resolución de Alcaldía núm.166/2014 de 7 de febreiro: Visto o artigo nº16 do Regulamento de funcionamento e organización da Escola Infantil Municipal publicado no BOP Nº 125, o martes 3 de xullo de 2012, RESOLVO Primeiro.- Abrir o prazo para solicitar praza de novo ingreso para o curso 2014-2015 na Escola Infantil Municipal de 0-3 anos que será do 1 ó 31 de marzo. Segundo.- A documentación que deberán presentar ás familias interesadas en solicitar praza de novo ingreso é a que figura no artigo 14 do Regulamento de Funcionamento e Organización que rexerá a prestación do servizo da Escola Infantil Municipal de Bergondo (publicado no BOP Nº 125, o martes, 3 de xullo de 2012). Terceiro.- Publicar a presente resolución no Boletín Oficial da Provincia da Coruña. Bergondo, 10 de febreiro de 2014 A alcaldesa Alejandra Pérez Máquez
18/02/2014 | Administración LocalMunicipal
Cee
Incoación de expediente de modificación de oficio da inscrición do domicilio padroal

Por esta alcaldía ditouse, con data 23 de xaneiro de 2014, a resolución nº 57/2014 pola que se acorda, de acordo co disposto nos artigos 53.1, 62 e 77 do Regulamento de Poboación e Demarcación Territorial das EE. LL., incoar o expediente de modificación de oficio da inscrición do domicilio no Padrón de Habitantes das persoas que se relacionan deseguido, por residiren en domicilio distinto ao da inscrición padroal: - DANYLKO MAADOURI, REBECA CRISTINA nº XXXXXXXXX - Menor: SEIDU IRAGUEN MONROY DNI XXXXXXXXX (representante Alicia Paz Lado) Non sendo posible practicar a notificación no domicilio dos interesados, e de acordo co establecido no artigo 59.5 da Lei 30/1992, de 26 de novembro, advírteselles por medio deste anuncio que poderán examinar o devandito expediente na secretaría municipal e, así mesmo, formular perante esta alcaldía as alegacións que estimen pertinentes no prazo de dez días contados dende o seguinte á publicación do presente anuncio no Boletín Oficial da Provincia. De non presentaren alegacións en prazo, ditaranse as oportunas resolucións para a modificación da inscrición do domicilio padroal. Cee, 11 de febreiro de 2014 A alcaldesa Zaira Rodríguez Pérez
18/02/2014 | Administración LocalMunicipal
Betanzos
Anuncio aprobación definitiva prezo público

Elevado a definitivo o acordo provisional de modificación de ordenanza de prezo público por prestación de servizo de comedor escolar e madrugadores no colexio CEIP Vales Villamarín adoptado por acordo plenario de dezanove de decembro de 2013, procédese a publicación íntegra das modificacións.6.1 Sobre as tarifas do artigo 4 aplicaranse as seguintes bonificacións, que deberán ser solicitadas polas persoas interesadas: Unidades familiares en situación ou risco de exclusión social. 100% Familia numerosa, aplicable a cada beneficiario do servizo. 65% Por dous irmáns beneficiarios do servizo, ao segundo. 70% Menos ou igual a 250 euros. 90% De 250 a 300 euros. 80% De 300 a 350 euros. 70% De 350 a 400 euros. 60% De 400 a 450 euros…………………………………………………. 50% De 450 a 500 euros …………………………………………………. 30% 6.2 Regras e definicións.6.2.1 A consideración de unidades familiares en situación ou risco de exclusión social corresponderá aos servizos sociais municipais, a través do pertinente informe.6.2.2. A xustificación do carácter de familia numerosa acreditarase mediante o libro de familia.6.2.3. A Administración realizará de oficio a xustificación da relación de irmáns.6.2.4 Para a determinación da renda per cápita aplicaranse as seguintes regras. A) A unidade familiar está constituída polos cónxuxes non separados legalmente ou en defecto de matrimonio ou nos casos de separación legal a formada polo pai ou a nai e: -- Os fillos menores de idade con excepción dos que, con consentimento dos pais ou titores legais, vivan independentes destes. -- Os fillos maiores de idade incapacitados xudicialmente suxeitos á patria potestade prorrogada ou rehabilitada. -- Os fillos maiores de idade cun grao de incapacidade superior ao 33%. B) Cálculo da renda per cápita. A renda per cápita será o importe dos ingresos totais de cada un dos membros da unidade familiar calculada pola suma da base impoñible xeral e a base impoñible do aforro, segundo os criterios establecidos na normativa do Imposto sobre a renda das persoas físicas (IRPF), dividido polo número de membros computables da unidade familiar e por doce co obxecto de determinar a bonificación aplicable na tarifa mensual. C) Documentación: Deberá achegarse a copia da declaración do IRPF correspondente ao ano inmediatamente anterior a aquel en que se solicita a bonificación ou o certificado negativo da Axencia estatal da Administración Tributaria, así como os documentos que acrediten as característica especiais dos membros da unidade familiar. Nos supostos de certificado negativo, en tanto a Administración tributaria non o expida, admitirase declaración xurada e ingresos obtidos pola unidade familiar, sen prexuízo da regulación que corresponder unha vez obtido este.6.2.5. As bonificacións non serán acumulables en ningún caso e deberán optar as persoas interesadas pola que consideren. Betanzos, 10 de febreiro de 2014 O alcalde José Ramón García Vázquez
18/02/2014 | Administración LocalMunicipal
Rois
Anuncio de aprobación definitiva do orzamento e plantilla de persoal do exercicio 2014

ANUNCIO APROBACIÓN DEFINITIVA DO ORZAMENTO 2014 En cumprimento do artigo 21.1 R) da Lei 7/85, do 2 de abril, de bases de réxime local, e do artigo 169.3 do Real decreto lexislativo 2/2004, polo que se aproba a Lei reguladora de facendas locais, ordénase a publicación do orzamento xeral do Concello de Rois para o ano 2013, aprobado en sesión plenaria extraordinaria de data 23 de decembro de 2013, co seguinte resumo por capítulos do estado de ingresos e do estado de gastos: ESTADO DE GASTOS ESTADO DE INGRESOS Así mesmo, a plantilla de persoal aprobada para o 2014, de conformidade co artigo 126 do RD Lex.781/86, do 18 de abril, ten o seguinte contido: Rois, a 11 de febreiro de 2014. O ALCALDE D. Ramón Tojo Lens
18/02/2014 | Administración LocalConsorcios
Consorcio As Mariñas
Anuncio de aprobacion inicial del presupuesto del Consorcio As Mariñas para el año 2014

Aprobado inicialmente polo Pleno do Consorcio As Mariñas en sesión celebrada o 7 de febreiro de 2014 o Orzamento Xeral para o exercicio económico de 2014, queda exposto ó público polo prazo de quince días contados dende á publicación do presente anuncio no Boletín Oficial da Provincia, durante o cal os interesados poderán examina-lo nas oficinas do Consorcio e presentalas reclamacións que consideren oportunas, de acordo co disposto no artigo 169.1 do Real decreto lexislativo 2/2004, de 5 de marzo polo que se aproba o texto refundido da Lei reguladora das facendas locais. Se durante o citado prazo non se presentasen reclamacións, o Orzamento considerarase definitivamente aprobado. Bergondo, 10 de febreiro de 2014 O PRESIDENTE José Antonio Santiso Miramontes